La competició "Inda Helga Pedersen" és una activitat acadèmica que té per objectiu la simulació d'un litigi al Tribunal Europeu de Drets Humans. Els participants representen la posició de les víctimes o de l'Estat en relació a un cas hipotètic que conté presumptes violacions de drets humans. Enguany, el cas estava relacionat amb la immigració i els drets humans, una temàtica d'especial actualitat. El jurat de la final va estar presidit per Marisa Iglesias, professora del Departament de Dret de la UPF, i va comptar amb la presència d'Alejandro Saiz, director del Departament, i dels professors Víctor Ferreres i Gracy Pelacani, i Artem Lazarev, jurista al Tribunal Europeu de Drets Humans.